રાજકોટ જિલ્લા પંચાયતના સભ્ય અર્જુન ખાટરિયાએ અન્ય 12 સભ્ય સામે પક્ષાંતર ધારા હેઠળ પંચાયત વિભાગમાં અરજી કરતા તેમને નોટિસ પાઠવાઈ છે. જેની પ્રતિક્રિયારૂપે પૂર્વ પ્રમુખ નિલેશ વિરાણીએ આક્ષેપ કરતા જણાવ્યું હતું કે, જે સભ્યોએ માફીનામા આપીને પગ પકડી લીધા છે તેમને છાવરી લઇને લડત આપનારાઓના નામ અરજીમાં લખ્યા છે. પક્ષાંતર હેઠળ કાર્યવાહી કરવી જ હોય તો પ્રદેશ કોંગ્રેસે અરજી કરવી જોઇએ અને 12 જ શું કામ 22 સભ્યે વ્હીપનો અનાદર કર્યો તે તમામને નોટિસ મળવી જોઇએ.